Die wêreld in foto’s – 27 November 2017Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Henri, groothertog van Luxemburg, tweede van regs, en prinses Alexandra, links, word Maandag by ŉ staatsbanket in Tokio verwelkom deur keiser Akihito en keiserin Michiko. (Foto: Issei Kato, AP) TV-spanne het Maandag stelling ingeneem buite die Kensington-paleis in Londen nadat prins Harry en Meghan Markle hul verlowing aangekondig het. Dié twee beplan om in die noordelike lente te trou. (Foto: Alastair Grant, AP) ŉ Olifant word gebruik op ŉ huis te sloop in die Amchang-wildreservaat in Assam in Indië. Honderde mense wat onwettig in die beskermde bosgebied woon se huise is deur die polisie gesloop. (Foto: Anupam Nath, AP) Polisiebeamptes Maandag besig om bewysstukke te versamel nadat oortreders oornag vensters gebreek het by ŉ Moslem-kultuursentrum in Warschau in Pole. Die sentrum wat in 2015 geopen het sluit ŉ moskee in. (Foto: Czarek Sokolowski, AP) Die vulkaniese uitbarsting van Berg Agung in Bali, Indonesië, het Maandag daartoe gelei dat die internasionale lughawe gesluit is. Duisende toeriste is op die eiland gestrand gelaat. (Foto: Firdia Lisnawati, AP)